पाएं अपने शहर की ताज़ा ख़बरें और फ्री ई-पेपरडाउनलोड करें
डंडई प्रखंड के रारो पंचायत के वैक्सीनेशन सेंटर पर बुधवार को कोरोना का दूसरा डोज का टीका 10 लोगों को लगाया गया। वैक्सीनेशन की शुरुआत प्रखंड विकास पदाधिकारी सोमा उरांव, अंचलाधिकारी चोना राम हेंब्रम की उपस्थिति में पंचायत के मुखिया मीना देवी ने एएनएम संयम रानी लकड़ा द्वारा टीका लेकर की।
साथ में मुखिया प्रतिनिधि पंकज विश्वकर्मा, वार्ड सदस्य अमानती देवी ,जितेंद्र विश्वकर्मा, बिगन सिंह, गीता विश्वकर्मा, विजय यादव, शुबसी देवी, रामचंद्र विश्वकर्मा सहित 10 लोगों ने टीकाकरण लिया। दूसरा डोज का टीका लेने वाले लोगों को किसी भी तरह का कोई परेशानी नहीं हुआ। मौके पर मुखिया प्रतिनिधि पंकज विश्वकर्मा ने कहा कि सरकार की ओर से दूसरा डोज का टीका लेने वाले लोगों को किसी भी तरह का कोई समस्या नहीं हुआ। लोगों को बेझिझक होकर जीवन को सुरक्षित रखने के लिए टीका लेने की जरूरत है।
उन्होंने कहा कि गुरुवार को भी पहले डोज का टीका लिए हुए व्यक्तियों को दूसरा डोज का टीका पंचायत भवन के प्रांगण में लगाया जाएगा। उन्होंने पंचायत के लोगों से दूसरा डोस का टीका ले लेने का आग्रह किया। तत्पश्चात प्रखंड विकास पदाधिकारी सोमा उरांव ने लोगों को बताया कि कोरोना महामारी से देश जूझ रहा है। वही प्रखंड की पूरी आबादी कोरोना के कहर से तबाह है।
ऐसी स्थिति में जीवन के रक्षा के लिए सरकार द्वारा चलाया जा रहा लोगों को वैक्सीन लेना अनिवार्य है। लोगों को अफवाहों से बचने की जरूरत है। वैक्सीन लेने से कोई परेशानी उत्पन्न नहीं हुई है। उन्होंने कहा कि मैं खुद भी वैक्सीन लिया हूं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn